# Iris Oifigiúil C 145I/2022

| | ISSN 1977-107X |
| --- | --- |
| Iris Oifigiúil
  an Aontais Eorpaigh | C 145I |
| | |
| An t-eagrán Gaeilge | Faisnéis agus Fógraí | 651 Aibreán 2022 |

ISSN 1977-107X

Iris Oifigiúil

an Aontais Eorpaigh

C 145I

An t-eagrán Gaeilge

Faisnéis agus Fógraí

651 Aibreán 2022

---

| Clár | Leathanach |
| --- | --- |
| | V   Fógairtí |
| | NÓSANNA IMEACHTA A BHAINEANN LEIS AN mBEARTAS IOMAÍOCHTA A CHUR CHUN FEIDHME |
| | An Coimisiún Eorpach |
| 2022/C 145 I/01 | Fógra d’oibreoirí eacnamaíocha, allmhaireoirí agus onnmhaireoirí | 1 |

Clár

Leathanach

V   Fógairtí

NÓSANNA IMEACHTA A BHAINEANN LEIS AN mBEARTAS IOMAÍOCHTA A CHUR CHUN FEIDHME

An Coimisiún Eorpach

2022/C 145 I/01

Fógra d’oibreoirí eacnamaíocha, allmhaireoirí agus onnmhaireoirí

1

---

| GA | |
| --- | --- |

GA

---

V Fógairtí

NÓSANNA IMEACHTA A BHAINEANN LEIS AN mBEARTAS IOMAÍOCHTA A CHUR CHUN FEIDHME

An Coimisiún Eorpach

| 1.4.2022 | GA | Iris Oifigiúil an Aontais Eorpaigh | CI 145/1 |
| --- | --- | --- | --- |

1.4.2022

GA

Iris Oifigiúil an Aontais Eorpaigh

CI 145/1

---

Fógra d’oibreoirí eacnamaíocha, allmhaireoirí agus onnmhaireoirí

(2022/C 145 I/01)

Tá roinnt pacáistí glactha ag an Aontas Eorpach (1) i gcoinne Chónaidhm na Rúise, pacáistí lena mbaineann bearta sriantacha i bhfianaise chogadh ionsaitheach na Rúise i gcoinne na hÚcráine, mar aon le bearta sriantacha i gcoinne Phoblacht na Bealarúise i bhfianaise na staide sa Bhealarúis. Ní mór na bearta sin uile a chur chun feidhme go héifeachtach, ag na húdaráis inniúla agus oibreoirí eacnamaíocha an Aontais araon.

Leis na bearta sin cuirtear toirmeasc ar na hearraí lena mbaineann a allmhairiú nó a onnmhairiú, go díreach nó go hindíreach, agus cuirtear cosc ar rannpháirtíocht, go feasach nó d’aon ghnó, i ngníomhaíochtaí chun teacht timpeall ar na toirmisc sin. Leagtar síos leo freisin go gcuirfidh Ballstáit smachtbhannaí i bhfeidhm maidir le sáruithe ar na rialacháin sin.

I bhfianaise an riosca go rachfaí timpeall ar na bearta, moltar d’oibreoirí eacnamaíocha bearta leordhóthanacha díchill chuí a dhéanamh chun nach rachfaí timpeall orthu

| — | trí onnmhairiúcháin chuig tríú tíortha ónar féidir earraí den sórt sin a atreorú go héasca chun na Rúise agus an Bealarúise; ní mór aird ar leith a thabhairt ar onnmhairiúcháin earraí den sórt sin chuig tíortha de chuid an Aontais Eacnamaíoch Eoráiseach (EAEU, ina bhfuil, i dteannta Chónaidhm na Rúise agus Phoblacht na Bealarúise, Poblachtaí na hAirméine agus na Casacstáine agus Poblacht na Cirgise), mar bíonn earraí in aon bhallstát de EAEU i mbun saorchúrsaíochta ar fud EAEU |
| --- | --- |

—

trí onnmhairiúcháin chuig tríú tíortha ónar féidir earraí den sórt sin a atreorú go héasca chun na Rúise agus an Bealarúise; ní mór aird ar leith a thabhairt ar onnmhairiúcháin earraí den sórt sin chuig tíortha de chuid an Aontais Eacnamaíoch Eoráiseach (EAEU, ina bhfuil, i dteannta Chónaidhm na Rúise agus Phoblacht na Bealarúise, Poblachtaí na hAirméine agus na Casacstáine agus Poblacht na Cirgise), mar bíonn earraí in aon bhallstát de EAEU i mbun saorchúrsaíochta ar fud EAEU

| — | trí allmhairiúcháin ó thríú tíortha ónar féidir na hearraí lena mbaineann a atreorú go héasca chuig an Aontas Eorpach, go háirithe nuair nach gcuireann tíortha den sórt sin srianta i bhfeidhm ar allmhairiúcháin ón Rúis agus ón mBealarúis; is amhlaidh atá an cás go háirithe maidir le hearraí a allmhairítear ó thíortha eile EAEU. |
| --- | --- |

—

trí allmhairiúcháin ó thríú tíortha ónar féidir na hearraí lena mbaineann a atreorú go héasca chuig an Aontas Eorpach, go háirithe nuair nach gcuireann tíortha den sórt sin srianta i bhfeidhm ar allmhairiúcháin ón Rúis agus ón mBealarúis; is amhlaidh atá an cás go háirithe maidir le hearraí a allmhairítear ó thíortha eile EAEU.

Ar na bearta díchill chuí a mholtar d’onnmhaireoirí agus d’allmhaireoirí a dhéanamh tá, mar shampla, forálacha a thabhairt isteach i gconarthaí allmhairiúcháin agus onnmhairiúcháin a fhéachann lena áirithiú nach gcumhdaíonn na srianta earraí ar bith a allmhairítear nó a onnmhairítear. D’fhéadfadh na nithe sin a bheith i bhfoirm, mar shampla, ráitis gur gné fhíor-riachtanach den chonradh é foráil den sórt sin a urramú, nó i bhfoirm clásal conarthach lena ngeallann an t-allmhaireoir i dtríú tíortha gan na hearraí lena mbaineann a allmhairiú chun na Rúise nó na Bealarúise, agus gan na hearraí lena mbaineann a athdhíol le haon chomhpháirtí tríú páirtí gnó nach dtugann gealltanas gan na hearraí lena mbaineann a allmhairiú chun na Rúise nó na Bealarúise agus dá réir sin dliteanas a thabhairt chun cinn i gcás ina ndéanann an comhpháirtí gnó sin na nithe sin a ath-allmhairiú chun na dtíortha sin.

Ba cheart d’oibreoirí a chur san áireamh go bhféadfadh sé, chun nach rachfaí timpeall na rialachán seo, go ndéanfadh údaráis chustaim an Aontais rialuithe níos déine agus go bhféadfadh siad fianaise dhoshéanta a iarraidh freisin nár onnmhairíodh ná nár allmhairíodh na hearraí lena mbaineann chun na Rúise nó na Bealarúise, ná ón Rúis nó ón mBealarúis, trí thríú tíortha.

---

(1)  https://www.sanctionsmap.eu/#/main

---